CELEX: 32018D2009
Language: el
Date: 2018-12-17 00:00:00
Title: Απόφαση (ΚΕΠΠΑ) 2018/2009 του Συμβουλίου, της 17ης Δεκεμβρίου 2018, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)

18.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 322/25
               
            
         ΑΠΟΦΑΣΗ (ΚΕΠΠΑ) 2018/2009 ΤΟΥ ΣΥΜΒΟΥΛΙΟΥ
         της 17ης Δεκεμβρίου 2018
         για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Μαΐου 2013, το Συμβούλιο εξέδωσε την απόφαση 2013/233/ΚΕΠΠΑ (1) σχετικά με τη σύσταση αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya).
                  
               
                     (2)
                  
                  
                     Στις 17 Ιουλίου 2017, το Συμβούλιο εξέδωσε την απόφαση (ΚΕΠΠΑ) 2017/1342 (2) με την οποία παρατείνεται η εντολή της EUBAM Libya έως τις 31 Δεκεμβρίου 2018 και προβλέπεται ποσό δημοσιονομικής αναφοράς για το διάστημα έως τις 30 Νοεμβρίου 2017.
                  
               
                     (3)
                  
                  
                     Στις 20 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2162 (3) με την οποία προβλέπεται ποσό δημοσιονομικής αναφοράς μέχρι τις 31 Δεκεμβρίου 2018.
                  
               
                     (4)
                  
                  
                     Μετά τη στρατηγική επανεξέταση της επιχείρησης Sophia της EUNAVFOR MED, της EUBAM Libya και της Μονάδας Σύνδεσης και Σχεδιασμού της ΕΕ, η Επιτροπή Πολιτικής και Ασφάλειας συνέστησε η εντολή να τροποποιηθεί και να παραταθεί ως τις 30 Ιουνίου 2020.
                  
               
                     (5)
                  
                  
                     Η απόφαση 2013/233/ΚΕΠΠΑ πρέπει επομένως να τροποποιηθεί και να παραταθεί αναλόγως.
                  
               
                     (6)
                  
                  
                     Η EUBAM Libya θα διεξαχθεί υπό συνθήκες οι οποίες ενδέχεται να επιδεινωθούν και θα μπορούσαν να παρεμποδίσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/233/ΚΕΠΠΑ τροποποιείται ως εξής:
            
                        1)
                     
                     
                        Τα άρθρα 2 και 3 αντικαθίστανται ως εξής:
                        
                           «Άρθρο 2
                           Στόχοι
                           Αποστολή της EUBAM Libya είναι η παροχή συνδρομής στις λιβυκές αρχές για τη δημιουργία κρατικών δομών ασφάλειας στη Λιβύη, ειδικότερα στους τομείς της διαχείρισης των συνόρων, της επιβολής του νόμου και της ποινικής δικαιοσύνης, ώστε να συμβάλλει στις προσπάθειες εξάρθρωσης των οργανωμένων εγκληματικών δικτύων που εμπλέκονται κυρίως στην παράνομη διακίνηση μεταναστών, την εμπορία ανθρώπων και την τρομοκρατία στη Λιβύη και την περιοχή της κεντρικής Μεσογείου.
                        
                        
                           Άρθρο 3
                           Καθήκοντα
                           
                              1.   Προκειμένου να εκπληρώσει τους στόχους του άρθρου 2, η EUBAM Libya:
                              
                                          α)
                                       
                                       
                                          υποστηρίζει την ανάπτυξη του ευρύτερου πλαισίου διαχείρισης των συνόρων, κυρίως με την εκπόνηση Λευκής Βίβλου σχετικά με στρατηγική για την ολοκληρωμένη διαχείριση των συνόρων, συμπεριλαμβανομένης της θαλάσσιας στρατηγικής ασφαλείας, παρέχοντας ικανότητες και υλοποιώντας συγκεκριμένα σχέδια για τις λιβυκές ναυτικές υπηρεσίες επιβολής του νόμου και στις λιβυκές υπηρεσίες χερσαίων συνόρων και παράλληλα εκτιμώντας τις δυνατότητες επέκτασης των δραστηριοτήτων και εκτός της πρωτεύουσας, μεταξύ άλλων στα σύνορα με την Τυνησία και στο νότιο τμήμα της χώρας·
                                       
                                    
                                          β)
                                       
                                       
                                          υποστηρίζει την ανάπτυξη ικανοτήτων και τον στρατηγικό σχεδιασμό, περιλαμβανομένης της αστυνομίας, στο πλαίσιο του υπουργείου Εσωτερικών σχετικά με την επιβολή του νόμου,περιλαμβανομένης όπου είναι δυνατόν της βοήθειας προς την Αποστολή υποστήριξης του ΟΗΕ στην Λιβύη (UNSMIL) για να δημιουργήσει αστυνομικές δυνάμεις, και στηρίζει τα καθήκοντα συντονισμού μεταξύ των αρμόδιων λιβυκών αρχών στο πλαίσιο της καταπολέμησης του οργανωμένου εγκλήματος και της τρομοκρατίας·
                                       
                                    
                                          γ)
                                       
                                       
                                          υποστηρίζει τη θεσμική μεταρρύθμιση και παρέχει συνδρομή σε σχέση με τον στρατηγικό σχεδιασμό στο υπουργείο Δικαιοσύνης καθώς και ευρύτερη ανάπτυξη ικανοτήτων σε αρμόδιους λειτουργούς της ποινικής δικαιοσύνης, μεταξύ άλλων το γραφείο του Γενικού Εισαγγελέα και το ανώτατο δικαστικό ινστιτούτο·
                                       
                                    
                                          δ)
                                       
                                       
                                          στηρίζει τον στρατηγικό συντονισμό μεταξύ των δωρητών και την υλοποίηση των έργων σύμφωνα με τις ανάγκες της Λιβύης στους τομείς της διαχείρισης των συνόρων, της επιβολής του νόμου και της ποινικής δικαιοσύνης.
                                       
                                    
                           
                              2.   Η EUBAM Libya προάγει τα ανθρώπινα δικαιώματα και την ισότητα των φύλων σε όλες τις δραστηριότητές της.
                           
                           
                              3.   Η EUBAM Libya δεν έχει εκτελεστικές αρμοδιότητες.».
                           
                        
                     
                  
                        2)
                     
                     
                        Στο άρθρο 13 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUBAM Libya για την περίοδο από την 1η Ιανουαρίου 2019 έως τις 30 Ιουνίου 2020 ανέρχεται σε 61 678 576,39 EUR.».
                     
                  
                        3)
                     
                     
                        Στο άρθρο 16, η δεύτερη πρόταση αντικαθίσταται ως εξής:
                        «Εφαρμόζεται έως τις 30 Ιουνίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιανουαρίου 2019.
         
         
            Βρυξέλλες, 17 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               E. KÖSTINGER
            
         
         
            (1)  Απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 138 της 24.5.2013, σ. 15).
         
            (2)  Απόφαση (ΚΕΠΠΑ) 2017/1342 του Συμβουλίου, της 17ης Ιουλίου 2017, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 185 της 18.7.2017, σ. 60).
         
            (3)  Απόφαση (ΚΕΠΠΑ) 2017/2162 του Συμβουλίου, της 20ής Νοεμβρίου 2017, για την τροποποίηση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 304 της 21.11.2017, σ. 50).